San Nicolas

Si San Nicolas ng Mira (nakagisnang Marso 15, 270 – Disyembre 6, 343), kilala rin bilang Nicholas ng Bari, ay ang dating Obispo ng Myra. Siya ay patron na santo ng maraming mga pangkat, kabilang na ang mga magnanakaw at mamamatay-tao na inakusahan nang may kabulaanan.

Siya ay pinipintuho sa kapuwang mga Simbahang Katolika Romana at Silangang Ortodoksiya.

Talambuhay

Ipinanganak si San Nicolas sa Griyegong kolonya ng Patara, sa Asya Menor. May pagkamayaman ang mga magulang niya. Sinasabing ipinamahagi niya ang kaniyang kayamanan sa mga mahihirap, at dokumentado ito. Kabilang naman sa hindi gaanong  dokumentadong mga gawa niya ay ang pagliligtas ng mga bata mula sa pagkalunod. Nailigtas ni Nicolas ang mga batang babae mula sa bingit ng pagiging mga patutot (dahil walang pera ang kanilang mga ama para sa ubad). Tinulungan din niya mga mandaragat na binabagyo at iniligtas ang isang batang sapilitang kinuha.

Isang tanyag na tao si San Nicolas sa Simbahang Ortodokso ng Silangan. Kalimitang nakalaan sa kaniya ang ikatlong malaking imahen sa Iconostasis sa mga simbahang Ortodokso. Ang dalawa ay kadalasang nakalaan kina Hesus, at Maria kasama ang bata.

Ang lugar ng kaniyang pagpanaw, Myra, ay malapit sa sityo ng makabagong lungsod ng Antalya, Turkiya.

Noong ika-11 dantaon, idinala ang kaniyang mga labi sa Bari, Italya, upang mailigtas ang mga ito mula sa kamay ng mga mananalakay na mga Turkong Muslim.

Sa makabagong panahon 
Si San Nicolas ang tao sa likod ni Santa Claus. Siya ang pintakasi ng mga bata, marino, at merkader. Pinili siya ng Ligang Hanseatiko bilang kanilang santong patron. Higit sa 400 mga simbahan at libu-libong mga lugar sa buong mundo ay ipinangalan kay Nicolas ng Mira. Siya rin ang patron ng kapuwang Amsterdam, ang kabisera ng Olanda, at Mosku, kabisera ng Rusya.

Sa Pilipinas, ang mga lugar na ipinangalan sa kaniya ay mga bayan sa Batangas, sa Ilocos Norte, at sa Pangasinan, gayon din ang distrito ng San Nicolas.

Talababa

Talasanggunian

Bibliograpiya

Mga karagdagang babasahin

Mga kawing panlabas 

 The Saint Nicholas Center – comprehensive Saint Nicholas related information and resources.
 Saint Nicholas Center: Who is Saint Nicholas?
 Biography of Saint Nicholas
  The History of Santa Claus and Father Christmas
 
 Translation of Grimm's Saga No. 134 about Saint Nicholas 
 http://www.santiebeati.it/dettaglio/30300
 130 pictures of the church in Myra (original tomb at Church of Saint Nicholas, Myra, Turkey)
 Colonnade Statue St Peter's Square
 
 
 saintnicholassocietyuk.yolasite.com
 Lehigh Codex 1 Historia of St. Nicholas with the lections at OPenn
 Lehigh Codex 2 Anon. Life of St. Nicholas

Ipinanganak noong 270
Namatay noong 343
Mga obispo ng ikatlong dantaon
Mga obispo ng ikaapat dantaon
Mga Romano ng ikatlong dantaon
Mga Romano ng ikaapat dantaon
Mga santo